AP วอลุ่มแน่น-บวกแรง 4% นิวไฮในรอบ 5 เดือน รับยอดขาย Q1/62 โตเด่น-แนะซื้อเป้า 9.40 บ.
AP วอลุ่มแน่น-บวกแรง 4% นิวไฮในรอบ 5 เดือน รับยอดขาย Q1/62 โตเด่น-แนะซื้อเป้า 9.40 บ. โดย ณ  เวลา 14.56 น. อยู่ที่ระดับ 7.75 บาท บวก 0.30 บาท หรือ 4.03% ด้วยมูลค่าซื้อขาย 180.27 ล้านบาท 
10 เม.ย. 2562

ผู้สื่อข่าวรายงานว่า บริษัท เอพี (ไทยแลนด์) จำกัด (มหาชน) หรือ AP ณ  เวลา 14.56 น. อยู่ที่ระดับ 7.75 บาท บวก 0.30 บาท หรือ 4.03% ด้วยมูลค่าซื้อขาย 180.27 ล้านบาท ราคาหุ้นปรับตัวแรงในรอบเกือบ 5 เดือน โดยนับตั้งแต่หุ้นขึ้นไปทดสอบระดับ 7.85 บาท เมื่อวันที่ 14 พ.ย.61

บล.ทรีนีตี้ ระบุในบทวิเคราะห์ว่า AP  ยอด Presales(ยอดขาย) ไตรมาส 1/62 อยู่ที่ 1.26 หมื่นล้านบาท นับเป็น 32% ของเป้าที่ 3.9 หมื่นล้านบาท จากการเปิดตัวโครงการใหม่ 8 โครงการ มูลค่ารวม 1.32 หมื่นล้านบาท พร้อมเปิดตัว 13 โครงการแนวราบใหม่ในไตรมาส 2/62 มูลค่ารวม 1.72 หมื่นล้านบาท
โดยยอดขายยังไม่สะดุด แม้จะมีปัจจัยภายนอกกดดัน และยังคาดว่าจะสามารถเติบโตต่อเนื่องไตรมาส 4/62 จะเป็นไตรมาสที่โดดเด่นที่สุดของปี จากการโอนโครงการใหม่ 2 โครงการภายใต้การร่วมทุน
อีกทั้งประกาศจ่ายเงินปันผล 0.40 บาท/หุ้น XD วันที่ 8 พ.ค. 2562 ยังคงเลือกเป็น Top Pick ของกลุ่มที่ราคาเป้าหมายใหม่ 9.40 บาท